Andres Kristol

Der **Andres Max Kristol** (* 25. Augschte 1948 z Züri) isch e Schwiizer Romanischt und Dialäktoloog.

## s Lääbe
Är het a der Uni Züri studiert und het als Abschlussarbet en Undersuechig über d Farbe i de romanische Sprooche gmacht, wo bi de Sproochforscher guet ufgnoo worden isch. Vo 1993 bis 2014 isch der Kristol a der Uni Nöieburg Profässer gsi. Sid anne 1997 het er au a der Uni Basel französeschi Sprooch glehrt. 1973 het er d Marylise Labant ghürootet.

E Zyt lang isch der Andres Kristol der Diräkter vom Dialäktologyzäntrum vo der Uni Nöieburg, em *Centre de Dialectologie et d’étude du français régional,* und drüberuus au churz der Leiter vom Weschtschwiizer Mundartwörterbuech gsi. Syni Nochfolgerin isch d Federica Diémoz woorde. Als Honorarprofässer schaffet er über d Gschicht vo der französische Sprooch, bsunders au über s Altfranzösische z Ängland im Spootmiddelalter, und über die galloromanische Dialäkt. Und er forschet über d Schwiizer Orts- und Fluernäme, bsunders i der Wälschschwiiz.

Der Kristol het s Lexikon vo de schwiizerische Gmeindnääme useggää, wo öppe 3000 Ortsnaäme i de Landessprooche Dütsch, Französisch und Iteliänisch beschribt, und er isch Redakter vo der Zytschrift *Vox Romanica,* Stiftigsrootsmitgliid vom Französischen Etymologische Wörterbuech und Mitgliid vom wüsseschaftliche Root vom Fonogrammarchyv vo der Uni Züri (gsi).

Für s Historische Lexikon vo der Schwiiz het er Artikel gschribe, zum Bischpiil über die französische Sprooch, d Artikelteil über d Dialäkt vo der Wälschschwiiz und über di wälschi Mundartliteratur und au der Bytrag über de Romanischt Louis Gauchat. 

Am 7. Mai 2009 het d Sändig Schnabelweid vom Schwiizer Radio über em Kristol sini Forschig zu de Patois vo der Weschtschwiiz brichtet.

## Wärch (Uswahl)
* *Les traditions dialectales de la Suisse romande: francoprovençal et franc-comtois.* I: Elvira Glaser, Johannes Kabatek, Barbara Sonnenhauser (Ug.): *Sprachenräume der Schweiz.* Band 1: *Sprachen.* Narr Francke Attempto, Tübingen 2024, ISBN 978-3-381-10401-7 (Download), S.&nbsp;68–95.
* *Histoire linguistique de la Suisse romande.* Éditions Alphil, Neuenburg 2023, ISBN 978-2-88930-455-4.
* *[[Atlas linguistique audiovisuel des dialectes francoprovençaux du Valais romand]].* 2019.
* *Die Romania submersa in der westlichen Deutschschweiz.* In: Alemannische Dialektologie: Wege in die Zukunft. Beiträge zur 16. Arbeitstagung für alemannische Dialektologie in Freiburg/Fribourg vom 07.–10.09.2008. Stuttgart 2010, S. 343–358.
* mit der Laure Grüner: *Les patois valaisans.* Heft II vo: Langues et cultures. Bern 2010.
* *Unité et hétérogénéité du français en Suisse romande.* In: G. Delage (Ed.): La langue française dans sa diversité. Québec 2008, S. 93–94.
* *Bis wann wurde in der Region Bern (Alt-)Romanisch gesprochen?* Libernis. Zeitschrift der Stadt- und Universitätsbibliothek Bern, 2006.
* *La survivance du gaulois dans l’espace helvétique. Nouvelles contributions toponymiques à une vieille question.* In: Revue de linguistique romane, 69, 2005, S. 19–51.
* *A la découverte de l’ancien francoprovençal. Le témoignage de la toponymie haut-valaisanne.* In: Colligera atque tradere. Etudes d’ethnographie alpine et de dialectologie francoprovençale. Mélanges offerts à Alexis Bétemps. 2003,  S. 111–119.
* *Zürich = Tūrḗgum ou Tū́rĕgum ?* In: *Nouvelle revue d’onomastique,* Band 47–48, 2007, S. 223–227 (Download).
* *Que reste-t-il des dialectes gallo-romans de Suisse romande?* In: Jean-Michel Eloy (Hg.).: Evaluer la vitalité. Variétés d’oïl et autres langues. Université de Picardie / Centre d’Etudes Picardes, Amiens 1998, S. 101–114.
* *Sprachkontakt und Mehrsprachigkeit in Bivio (Graubünden). Linguistische Bestandesaufnahme in einer siebensprachigen Dorfgemeinschaft.* Bern 1984.
* *Color. Les langues romanes devant le phénomène de la couleur.* Bern 1978.

## Literatur
* Federica Diémoz un Dorothée Aquino: *«Toujours langue varie …». Mélanges de linguistique historique du français et de dialectologie galloromane offerts à M. le professeur Andres Kristol par ses collègues et anciens élèves.* Genf 2014.

## Weblink
* Andres Kristol uf de Website vo der Uni Nöieburg

## Fuessnoote